पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। यहां एक दूसरे की नजरें अपने लिए हम सफर की तलाश में लगी हुई थीं। हर लड़का अपने लिए लड़की की तलाश कर रहा था। वहीं, लड़कियां भी अपने राइट मेन को यहां तलाशती दिख रही थीं। यह नजारा था सातवें राष्ट्रीय ईसाई युवक-युवती परिचय सम्मेलन का, जिसमें कई स्थानों से युवक-युवतियां अपने माता-पिता व अभिभावकों के साथ यहां आए थे।
रानी अवंति बाई चौराहे पर स्थित क्रिश्चियन रिलीजियस सोसायटी चर्च में आयोजित इस परिचय सम्मेलन में इंदौर, उज्जैन, रायपुर सहित विभिन्न स्थानों से युवक-युवतियां आए थे। कार्यक्रम के आयोजन रेव आईआर वर्मा ने बताया कि कार्यक्रम की अध्यक्षता जीपी जार्ज ने की।
हां सही साथी की तलाश: इंदौर से यहां आईं श्रीमती डी दयाल ने बताया कि वे अपनी बेटी के लिए वर की तलाश में आई हैं। परिचय देने आई एलविना दयाल ने बताया कि हो सकता है , उनकी तलाश पूरी हो जाए।
भाई के लिए आई हूं: अपने भाई के लिए लड़की की तलाश करने विकास नगर भोपाल से आईं रंजीता मसीह ने बताया कि सम्मेलन में आने से काफी फायदा हो सकता है। यहां कई स्थानों से युवक-युवतियां आए हैं। इसलिए उनके भाई के लिए लड़की की तलाश पूरी हो सकती है।
देखें कार्यक्रम के फोटो
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva zho_Hant eng_Latn